ગોલ્ડ ETFમાંથી 10 મહિનામાં ₹5,679 કરોડ પાછા ખેંચાયા - NGS Business
ગોલ્ડ ETFમાંથી 10 મહિનામાં ₹5,679 કરોડ પાછા ખેંચાયા-બુલિયન-અન્ય બજારો-Economic Times Gujarati
ગોલ્ડ ETFમાંથી 10 મહિનામાં ₹5,679 કરોડ પાછા ખેંચાયા
12 Feb 2018, 1244 hrs IST, PTI
નવી દિલ્હી:સોનામાં મર્યાદિત અને નીચા વળતરને કારણે સ્થાનિક રોકાણકારોની ગોલ્ડ ઇટીએફ (એક્સ્ચેન્જ ટ્રેડેડ ફંડ)માં વેચવાલી જળવાઈ રહી હતી. ચાલુ નાણાવર્ષના પ્રથમ દસ મહિનામાં ₹679 કરોડનો આઉટફ્લો જોવાયો હતો.
AMFIના ડેટા અનુસાર, ગોલ્ડ ઇટીએફની એસેટ અંડર મેનેજમેન્ટ ચાલુ વર્ષના પ્રથમ દસ મહિનામાં 15 ટકા ઘટીને ₹4,906 કરોડની રહી હતી. છેલ્લાં ચાર વર્ષથી ગોલ્ડ ઇટીએફમાં નિરુત્સાહી ટ્રેન્ડ જોવાય છે. આની સામે ઇક્વિટી અને તેને લગતાં અન્ય ફંડોમાં સારું વળતર મળતાં રોકાણકારો અન્ય યોજનાઓ તરફ વળ્યા છે. ઇએલએસએસ યોજનામાં ચાલુ વર્ષના પ્રથમ દસ મહિનામાં ₹1.5 લાખ કરોડનું રોકાણ નોંધાયું છે. આમાં ગયા વર્ષે થયેલા ₹15,000 કરોડનો પણ સમાવેશ થાય છે.
વર્ષ દરમિયાન કેટલાક મહિનાને બાદ કરતાં મોટા ભાગના મહિનામાં ગોલ્ડ ઇટીએફમાં આઉટફ્લો જોવાયો છે. જોકે, 2012માં દર મહિને ત્રણ આંકડામાં જે વેચવાલી જોવા મળતી હતી તેની સામે વેચવાલીનો પ્રવાહ ઘટી ગયો છે અને બે આંકડા પૂરતો મર્યાદિત બન્યો છે.
સ્થાનિકમાં સોનાના ભાવમાં છેલ્લાં ત્રણ વર્ષનું સરેરાશ વળતર 3 ટકા આસપાસ રહ્યું છે જે બેન્ક રેટના સાત ટકા કરતાં પણ નીચું રહ્યું છે. વૈશ્વિક સોનાના ભાવમાં અસ્થિરતાને કારણે સોનાના ભાવમાં રહેલી વધઘટને કારણે ગોર્ડ ઇટીએફમાં પણ આકર્ષણ ઘટ્યું છે. અમેરિકાની ઇકોનોમીમાં થયેલા સુધારાને કારણે સોનાની ચમક ઝાંખી પડી છે.
અમેરિકામાં ધારણા કરતાં વધુ ઝડપે વ્યાજદરમાં વધારો થવાની સંભાવનાઓને જોતાં સોનું અંડરપર્ફોર્મ રહે તેવી ધારણા મૂકવામાં આવે છે. આથી હાલ સેન્ટિમેન્ટ સોના જેવી એસેટમાં રોકાણ કરવાનું નથી. જાન્યુઆરીમાં સોનાની 14 ઇટીએફ યોજનામાં કુલ ₹110 કરોડ પાછા ખેંચાયા હતા, જેને ગણીને ચાલુ વર્ષના એપ્રિલ-જાન્યુઆરી સમયગાળામાં કુલ વેચવાલી ₹679 કરોડની થઈ હતી.